Tiraspol
Tiraspol  (ruski i ukrajinski Тирасполь) je drugi po veličini grad Moldavije, i 
prijestolnica odmetnute Pridnjestrovske Moldavske Republike od 133,807 stanovnika.

Ime grada je sintagma od grčkih riječi tiras (Dnjestar) + pol (od polis - grad) = Grad na Dnjestru.

Geografske karakteristike
Tiraspol leži na obali rijeke Dnjestar na zapadu zemlje, tik uz granicu sa Ukrajinom 
na željezničkoj pruzi Odesa - Kišinjev.

Historija
Tiraspol je osnovao 1792. Aleksandar Suvorov kao utvrdu, koja je trebala štititi taj kraj, koji je nakon potpisivanja
Mirovnim ugovorom iz Iaşia 1792. pripao Ruskom Carstvu. Sam grad 
osnovan je 1795., između 1924. -  1940. bio je prijestolnica 
Moldavske Autonomne Sovjetske Socijalističke Republike osnovane od strane Sovjetskog Saveza na tlu Ukrajinske SSR, 
kao odgovor na rumunjsku aneksiju Besarabije 1918.

Za vrijeme Drugog svjetskog rata između 1941. - 1944., grad je bio okupiran od strane 
rumunjsko - njemačke vojske i dio rumunjskog marionetskog 
Guvernata Transnistrija. Tad je bio administrativni centar Istoimenog okruga Tiraspol (rumunjski Județul Tiraspol).

Tiraspol su oslobodile jedinice Crvene Armije - 1944. U gradu živi puno Rusa, koji se ne mire sa tim da žive u Moldaviji pa su osnovali međunarodno nepriznatu Pridnjestrovsku Moldavsku Republiku

Privreda i školstvo
Današnji Tiraspol je centar poljoprivrednog kraja i snažan industrijski centar, u kom se proizvodi vino, 
alkoholna pića, namještaj, tekstil, tepisi, staklo, prehrambeni i električni proizvodi.

Grad ima pedagoški fakultet.

Gradovi prijatelji

Izvori

Vanjske veze 

 Službene stranice Tiraspola  
 Tiraspol na portalu Encyclopædia Britannica 

Gradovi u Moldaviji